बाद में 18 करोड़ में हुई डील; NCB के पूर्व चीफ सहित चार पर FIR
Shah Rukh Khan Son Aryan Khan Drugs Case Update - Who Is KP Gosavi (CBI) Witness. आर्यन खान ड्रेस केस केस से जुड़ी एक बड़ी खबर सामने आई है। इस केस की जांच करने वाले  NCB के पूर्व चीफ समीर वानखेड़े पर पैसे लेने का आरोप लगा है।
आर्यन खान ड्रेस केस की जांच करने वाले NCB (नार्कोटिक्स कंट्रोल ब्यूरो) के पूर्व चीफ समीर वानखेड़े पर रिश्वत की डिमांड करने का आरोप लगा है। CBI के एक गवाह केपी गोसावी ने कहा कि समीर ने क्रूज ड्रग्स केस में आर्यन खान को न फंसाने के लिए शाहरुख खान से 25 करोड़ की रिश्वत मांगी थी। जिसके बाद खुद गोसावी ने 18 करोड़ में डील पक्की की थी। गोसावी ने 50 लाख रुपए कमीशन के तौर पर लिए थे।
CBI ने समीर के खिलाफ जो FIR कराई है उसके मुताबिक पूर्व NCB चीफ के इशारे पर गोसावी ने आर्यन खान मामले में 25 करोड़ रुपए की मांग की थी। इसके बदले भरोसा दिया गया कि आर्यन खान को ड्रग मामले में नहीं फंसाया जाएगा।
CBI ने NCB से जुड़े चार लोगों को बनाया आरोपी
CBI ने इस मामले में समीर वानखेड़े के अलावा NCB के अधिकारी वीवी सिंह, आर्यन खान ड्रग्स मामले में तत्कालीन जांच अधिकारी आशीष रंजन, केपी गोसावी और इनके एक सहयोगी डिसूजा को आरोपी बनाया है।
केपी गोसावी वही शख्स है जिसने NCB की गिरफ्त में रहे आर्यन खान के साथ सेल्फी ली थी। FIR में जो लिखा है उसके मुताबिक, केपी गोसावी के पास आर्यन के साथ सेल्फी लेने और उनकी वॉयस रिकॉर्ड करने की आजादी थी।
FIR में लिखा है, 'केपी गोसावी को आर्यन खान के पास ऐसे रखा गया था जैसे वो NCB का कोई अधिकारी हो। जबकि वहां पहले से ही NCB के अधिकारी तैनात थे। गोसावी को परमिशन थी कि वो आर्यन खान के साथ रह सकता है। उसे NCB ऑफिस में भी आने जाने की परमिशन थी।'
आर्यन को छोड़ने के लिए 18 करोड़ रुपए में मामला फिक्स हुआ था
FIR में ये भी लिखा गया है कि समीर वानखेड़े ने केपी गोसावी और उसके सहयोगी डिसूजा को पूरी छूट दी कि वे आर्यन के घर वालों से 25 करोड़ रुपए निकलवा सकें। बाद में ये अमाउंट 18 करोड़ रुपए पर आकर फिक्स हुआ।
गोसावी और डिसूजा दोनों ने मिलकर 50 लाख रुपए का कमीशन भी लिया था लेकिन बाद में अमाउंट का एक हिस्सा लौटा दिया गया। बता दें कि CBI ने NCB के पूर्व चीफ समीर वानखेड़े के घर 12 मई दिन शुक्रवार को छापा मारा। एजेंसी ने इनके मुंबई, दिल्ली, रांची और कानपुर में कुल 29 ठिकानों पर छापेमारी की।
इस केस को पूरा समझिए
समीर वानखेड़े ने 2 अक्टूबर 2021 को मुंबई से गोवा जा रहे कॉर्डेलिया क्रूज में रेव पार्टी की सूचना मिलने के बाद छापेमारी की थी। यहां से शाहरुख खान के बेटे आर्यन खान की गिरफ्तारी हुई थी। इसके बाद आर्यन 26 दिन तक पुलिस की कस्टडी में रहे, इस दौरान उन्हें आर्थर रोड जेल भी भेजा गया था।
आर्यन के खिलाफ पुख्ता सबूत न मिलने की वजह से कोर्ट ने उन्हें 28 अक्टूबर को बेल पर रिहा कर दिया था। मामले में गिरफ्तार अरबाज मर्चेंट ने कोर्ट में गवाही दी थी कि आर्यन के पास ड्रग्स नहीं थी।
हमेशा से चर्चा में रहे हैं समीर वानखेड़े..
समीर वानखेड़े NCB मुंबई के पूर्व चीफ रह चुके हैं। दिवंगत एक्टर सुशांत सिंह राजपूत से लेकर शाहरुख खान के बेटे आर्यन खान तक बॉलीवुड की कई हस्तियों के केस वानखेड़े के कार्यकाल के दौरान सामने आए। इस दौरान वानखेड़े पर कुछ गंभीर आरोप भी लगे। जनवरी 2022 में मुंबई के NCB चीफ समीर वानखेड़े का तबादला राजस्व खुफिया निदेशालय (DRI) कर दिया गया था। इसके बाद मई 2022 में समीर का तबादला डीआरआई से चेन्नई डीजी टैक्सपेयर सर्विस निदेशालय में कर दिया गया। पूरी खबर पढ़ें